ચાલુ વર્ષે પણ ચૂંટણી વિના સર્વસંમતીથી પ્રમુખની વરણી થાય તેવા આશય સાથે મોડી રાત સુધી ચેમ્બરની બેઠક યોજાઇ હતી પણ તમામ મંત્રણાઓ નિષ્ફળ રહેતાં આખરે ચૂંટણી યોજવાનો નિર્ણય લેવાયો હતો. 65 સભ્યો સાથેની આ સંસ્થાના 3 સભ્ય ગેરહાજર રહેતાં 62 વેપારીઓએ મતાધિકારનો ઉપયોગ કર્યો હતો. ચૂંટણીનું પરિણામ જાહેર ન કરવા સમિતિએ નિર્ણય લીધો હતો પણ અત્યંત આધારભૂત સૂત્રોનું માનીએ તો મુકેશ ઠક્કરને સૌથી વધુ 25 મત મળતાં પ્રમુખ પદ માટે નિશ્ચિત માનવામાં આવી રહ્યા છે. તેમના હરીફ શૈલેન્દ્ર શાહને 23 તેમજ દિનેશ સોનીને 13 જેટલા વોટ મળ્યા હોવાનો દાવો સૂત્રોએ કર્યો હતો.